Chaebol

Chaebol ([cé-bol]; , ) adalah konglomerat industri besar yang diuruskan dan dikawal oleh individu atau sesebuah keluarga di Korea Selatan. Chaebol sering terdiri dari sejumlah besar sekutu yang dikawal oleh seseorang pengerusi yang berpengaruh melebihi kuasa undang-undang. Terdapat beberapa dozen kelompok korporat besar yang jatuh di bawah definisi ini.

Pentadbiran
Chaebol sering dibandingkan dalam lingkungan yang sama dengan keiretsu(kesinambungan kepada zaibatsu pada zaman perang) di Jepun, namun dengan beberapa ciri ketara:

 Chaebol banyaknya masih dikawal keluarga pengasas (jauh lebih ditumpukan kepada ahli keluarga berbanding di Jepun) manakala keiretsu ditadbir kelompok pengurus profesional.
 Pemilikan chaebol lebih berpusat daripada keiretsu.
 Chaebol lebih membentuk anak-anak syarikat dalam penghasilan komponen untuk dieksport manakala syarikat-syarikat Jepun lebih mengalihdayakan tugas tersebut kepada kontraktor-kontraktor luar.
 Tidak semua chaebol punya institusi kewangan yang tersendiri - kebanyakan bergantung kepada pinjaman dan jaminan kewangan pemerintah Korea Selatan pada tahun-tahun awal, maka lebih bersekutu atau berhubungan rapat dengan pemerintah. Bahkan, chaebol diharamkan memiliki bank swasta agar ditambahkan risiko serta sokongan pemerintah ke atas bank-bank sedia ada dalam bidang pengurusan kewangan tertentu. Keiretsu pula mempunyai bank yang bekerjasama rapat memberikan akses kepada kredit tanpa had, namun banyak syarikat-syarikat ini telah mempelbagaikan amalan hutang mereka termasuklah penjualan bon saham awam.

Model chaebol sangat bergantung kepada suatu sistem pemilikan interlocking yang sangat rumit. Pemilik sebuah syarikat chaebol dengan bantuan ahli keluarganya sendiri, badan amal serta pengurus kanan anak syarikat perlu mentadbir sebanyak tiga hingga empat syarikat awam sahaja, di mana syarikat-syarikat ini sendiri saling mengawal anak syarikat masing-masing.

Budaya kerja
Budaya pengurusan dalam syarikat-syarikat sebegini bercirikan "kebapaan" atau paternalistik akibat pengaruh kuat unsur neo-Konfucius dalam budaya orang Korea. Pengerusi dianggap sebagai "bapa angkat" kepada para pekerja bawahannya. Pangkat dan merit dalam berkhidmat kepada sesebuah syarikat diberikan berdasarkan tempoh berkhidmat kepada sesebuah konglomerat itu.

Pekerja sanggup menghabiskan masa yang lama sehingga ke ke hujung minggu dan cuti sekalipun demi memuaskan hati para pentadbir mereka. Malah, kesetiaan kepada syarikat sangat tinggi diterapkan dalam kalangan kakitangan syarikat sehingga penglibatan dalam acara-acara kemasyarakatan dan kemasukan digiatkan secara kuat.

Senarai chaebol mengikut monopoli
 Chaebol by each Groups Nilai dalam won Nilai dalam euro Jumlah aset Industri Samsung Group                 221 trilion 180 billion 317.5   Elektronik, insurans, kad, pembinaan bangunan & perkapalan LG Corporation                115 trilion 94 bilion  69.5   Elektronik, teknologi paparan, kimia, telekomunikasi & perdagangan Hyundai Kia Automotive Group  107 trilion 87.5 bilion 128.7   Permotoran, penghasilan besi & Penyimpanan SK Group                      105 trilion 85.85 bilion 85.9   Janaan tenaga, telekomunikasi, perdagangan, pembinaan & semikonduktor GS Group                      49.8 trilion      40.7 bilion  39.0   Janaan tenaga, komersil & pembinaan Lotte Corporation    41.4 trilion       33.85 bilion  54.9   Pembinaan, makanan, janaan tenaga, komersil Hyundai Heavy Industries Gp   31.3 trilion      25.6 bilion  42.8   Industri berat (including Hyundai Mipo Dockyard) Hanwha                     27.24 trilion      22.27 billion  75.7   Bahan letupan, panel suria, aeroangkasa, kimia, insurans Hanjin                        26.1 trilion      21.34 bilion  29.1   Korean Air, Jin Air, perkapalan, industri berat Kumho Asiana Group            23.4 trilion     19.13 billion  43.9   Asiana Air, Air Busan, construction, petrokimia, penghasilan tayar Doosan        21.4 trilion     17.5 bilion   32.7   Industri berat, tenaga atom

Lihat juga
 Keiretsu
 Zaibatsu

Rujukan

my web